VIOLÈNCIA MASCLISTA I PRECARIETAT CAPITALISTA: 
LES PANDÈMIES AMB ROSTRE DE DONA 


"Ampliacaió de l'article de Georgina Monge publicat a La Directa el dia 2 de juliol de 2020 
https://directa.cat/pandemies-amb-rostre-de-dona/ 


La pandèmia sanitària de la Covid-19 s'està estenent a una velocitat vertiginosa. 
l de la mà d'aquesta pandèmia, s'està expandint també una de les xacres més 
Çpersistents i cruents de la nostra societat: la de la violència masclista i totes les 
desigualtats de gènere sobre les quals s'assenta aquesta violència. 


La violència masclista és aquella que exerceixen els homes contra les dones. 
Es tracta d'un tipus de violència que és estructural al mateix sistema capital 
ta patriarcal: constitueix una manifestació de les relacions de poder desiguals en- 
tre homes i dones. La violència masclista ha servit i serveix com a mecanisme de 
disciplinació, a través del qual es força les dones a una situació de subordinació 
respecte als homes. L'objectiu d'aquesta violència és, directament o indirecta, 
sotmetre les dones i mantenir les relacions jeràrquiques i desiguals de gènere, les 
quals són indispensables per al funcionament del sistema. El capitalisme patriar- 
cal no se sostindria sense totes les tasques de reproducció social que realitzen les 
dones de manera gratuita. I d'aquest treball se'n beneficien en primer lloc els 
homes, que no han d'assumir la càrrega de treball que suposa, i també l'estat, que 
s'estalvia de produir des de l'àmbit públic el que han d'acabar assumint les do- 
nes dins les llars de manera privada i precària. Així doncs, en paraules de Maria 
Jesús Izquierdo, es produeix una relació d'explotació, ja que hi ha una transferència 
sistemàtica i no recíproca de recursos de les dones (que produeixen el treball de re- 
producció social) cap als homes i l'estat (que es beneficien del treball de reproducció 
social que duen a terme les dones). 


Amb l'objectiu de reduir l'expansió de la Covid-19, l'estat espanyol va decretar 
l'estat d'alarma el passat 14 de març El el qual va imposar un confinament forçat i li- 
mitacions de circulació ciutadana. Aquest context ha comportat una major dificultat 
per a moltes dones a l'hora d'accedir als canals habituals per denunciar les seves 
situacions de violència masclista i per demanar ajuda al seu entorn i als serveis de 
referència. 


La violència masclista pot prendre moltes formes, però una de les més reconegu- 
des és la violència per part de parelles o exparelles. El confinament ha tancat les 
víctimes de violència masclista amb els seus maltractadors i, per tant, ha fet que 
aquestes dones hagin de lidiar simultàniament amb la pandèmia sanitària, la de la 
violència masclista i, en molts casos, també l'econòmica. En aquest context, experts 
en violència masclista com Miguel Lorente ja han alertat que l'augment d'hores de 
convivència pot comportar una major sensació d'impunitat i seguretat per part dels 
agressors que acabi agreujant la situació de violència masclista de les dones. 


Les dades apunten a un augment de les violències masclistes. Només en el pe- 
ríode que va del 16 de març al 30 d'abril, a Catalunya es van incrementar un 8896 
el nombre de trucades al servei contra la violència masclista, i en els primers 
dos mesos d'estat d'alarma es van comptabilitzar 900 casos nous de dones en 
situació de violència masclista, segons les dades dels centres d'atenció a les dones 
del Principat de Catalunya. 


Nombre de trucades mensuals als telèfons d'atenció a les dones 
als Paisos Catalans 


Font: http://estadisticasviolenciagenero.igualdad.mpr.gob.es/ 


L'abril de 2020 es van rebre 2.499 trucades al conjunt dels Paisos Catalans, la sego- 
na xifra més alta de trucades en 12 anys, només superada l'agost de 2016. 


Entre 2008 i 2020, les dades més altes, tant de trucades com de nombre de denún- 
cies, les trobem als mesos d'estiu (juliol, agost i setembre), mesos amb més convi- 
vència, fet que posa en relleu, un cop més, que el confinament és i ha estat un factor 
de risc per a la violència masclista. 


En general, quan parlem de violència, una dada interessant a tenir en compte és el 
nombre de denúncies interposades. Però en un context d'enormes dificultats per 
poder sortir al carrer i posar una denúncia, aquesta dada resulta menys explicativa 
del fenomen. De fet, el ministre de l'Interior, Grande-Marlasha, exposava fa unes 
setmanes que les denúncies per violència masclista havien baixat un 4096. El posi- 
tivisme que mostrava contrastava amb les dades negatives que es presentaven en 
paral.lel des del Ministeri d'Igualtat, en què s'exposava l'augment de trucades que 
havien fet les dones als serveis de violència masclista. l l'optimisme de Grande-Mar- 
lasta també es veia enfosquit si es comparava el descens d'un 4096 de les denún- 
cies per violència masclista amb la caiguda de les denúncies generals en el mateix 
període, que va ser d'un 8396. Si totes les denúncies cauen, és normal que també 
caiguin les interposades per violència masclista. El que ens hauria de preocupar és 
que aquestes darreres hagin caigut la meitat del que ho han fet les denúncies en 
general. Una altra dada rellevant és que la donada el passar 9 de juliol pel Col-legi de 
l'Advocacia de Barcelona que ha assistit més d'un miler de supervivents de violència 
masclista i situa la violència masclista com a primera causa de demanda d'advoca- 
des durant el confinament. 


Si analitzem les dades per tipus de violència, s'observa com la que s'està reportant 
més és la violència psicològica (més del 9026 dels casos), seguida de la física (gai- 
rebé un 4096), l'econòmica (al voltant del 798) i la sexual (2,598). A més, cal tenir en 
compte que hi pot haver simultaneitat en tots aquests tipus de violència. 


L'última dada que no podem perdre de vista és que, enguany, als Paisos Catalans, 17 
dones han estat assassinades, víctimes de violència masclista, 6 durant el període 
de confinament. 


A més de les violències per part de parelles o exparelles, les dones estan exposa- 
des a altres tipus de violència. Una d'elles és la violència que els agressors empren 
cap a fills/es per tal de danyar també la pròpia mare. També la violència cibernètica 
lsexpreading o ciberassetjament), que és un tipus de violència que pot venir d'abans i 
mantenir-se durant el període de confinament, o bé que pel fet de no poder sortir de 
casa es pot haver activat (de fet, es tracta d'una forma de control a distància efectiva 
per part d'agressors). 


Alhora, tant durant el període de confinament total com en els períodes posteriors 
d'obertura progressiva, les dones han seguit exposades a la violència en l'àmbit so- 
cial i comunitari. L'espai públic també pot esdevenir i/o ser percebut com un espai 
insegur per a moltes dones, ja que la limitació de la circulació ciutadana ha fet que 
el trànsit de persones pels carrers sigui molt menor. Això ha impedit que es pogués 
dur a terme una vigilància comunitària que, en ocasions, serveix per obstaculitzar 
el risc de patir situacions de violència masclista a l'espai públic (alguns dels factors 
de percepció de seguretat a l'espai públic, per a moltes dones són veure gent i poder 
ser vista, poder escoltar i ser escoltada... i aquests factors han estat molt limitats 
arran del confinament). 


Així, qualsevol dona pot patir violència quan fa alguna de les sortides permeses, però 
les més exposades a aquesta violència a l'espai públic han estat les treballadores de 
serveis essencials i les que s'han vist obligades a seguir treballant presencialment: 
personal sanitari, caixeres dels supermercats, cambreres d'hotel, treballadores de 
residències de gent gran, dependentes de farmàcies, etc. En aquest sentit, és molt 
important no perdre de vista la questió de la classe social i el gènere quan analitzem 
la pandèmia i la violència que es pot haver activat. 


Per començar, la por de perdre la feina o no poder pagar la hipoteca genera un es- 
très que, de manera absolutament injustificada, pot activar situacions de violència. 
A més no és el mateix passar el confinament en 50 m2 que en 150 m2, igual que no 
és el mateix passar-lo tenint una sortida a l'exterior (balcó o pati) que no tenint-la. 
També hi ha una questió de classe, si ens fixem en els col.lectius en situació d'es- 
pecial vulnerabilitat: dones que treballen en l'economia submergida i que poden ser 
més dependents que mai de les seves parelles (treballadores de la llar que treballen 
sense contracte,(2) migrades, prostitutes...) i dones amb pocs recursos econòmics 
que no tenen accés a les TIC bàsiques per una questió material o per una questió 
de competències digitals (en aquest sentit, les dones grans són molt vulnerables, ja 
que veuen molt dificultada la seva possibilitat de demanar ajuda). 

Malauradament, aquestes no són les úniques violències que patiran les dones 
arran de la crisi derivada de la Covid-19. Més enllà de les violències masclistes que 
s'han produit des que va esclatar la crisi sanitària, les dones es veuran exposades 
a una violència econòmica que exerceix el capitalisme patriarcal sobre elles i que, 
arran de la crisi de cures i econòmica derivades de la pandèmia, molt probablement 
s'agreujarà. I això pot fer augmentar la situació de vulnerabilitat, precarietat i po- 
bresa de les dones. 


No es disposa de dades actualitzades de les taxes de pobresa durant la pandèmia, 
però sí que sabem que la pobresa té rostre femení. L'any 2018, del total de persones 
en risc de pobresa o exclusió social als Paisos Catalans, gairebé un 5596 eren dones. 
La taxa de pobresa és al voltant del 2096 arreu del territori, fet que suposa que més 
de 2.700.000 persones es troben en situació de vulnerabilitat, de les quals gairebé 
1.500.000 són dones. 


La vulnerabilitat no només la trobem en el risc d'exclusió social: les dones també 
pateixen més precarietat i pobresa al mercat laboral. En primer lloc, hi ha l'escletxa 
salarial, que l'any 2017 se situava per sobre del 2094 als PPCC. Això implica que, 
per cada 10 hores treballades, les dones en cobren només 8 en termes de sou dels 
homes. La diferència salarial de gènere és més gran en contractes indefinits, però 


es manté també en les franges més baixes. En aquest tipus de contracte més pre- 
caris i temporals, els sous se situen molt per sota la mitjana, fet que impossibilita 
al conjunt de la classe treballadora poder tenir unes vides dignes. És per això que la 
gestió que s'ha fet de la pandèmia ha desprotegit les classes populars, en especial 
les dones, que en situacions normals tenen salaris més baixos, menys estalvis i 
menys capacitat per fer front econòmicament a tot el que ha suposat el confinament. 
l encara més aquelles persones sense un contracte laboral o que treballen en l'eco- 
nomia submergida. 


A més, només en el primer mes d'estat d'alarma, al conjunt dels Paisos Catalans 
1.123.490 treballadors i treballadores es van veure afectades per un ERTO, i aquesta 
xifra ha continuat augmentant des de llavors. 


Les dades no mostren quants d'aquests ERTOS han afectat dones. El que sí que co- 
neixem són les dades d'atur registrat als Paisos Catalans, i veiem com aquest maig 
hi ha hagut 438.593 homes a l'atur i 559.762 dones, fet que significa que hi ha un 
27,694 més de dones que d'homes a l'atur. Tot i això, si ho comparem amb dades 
d'abans de la pandèmia i agafem dades del febrer del 2020, veiem com aleshores hi 
havia un atur registrat de 344.105 homes i 474.936 dones, que significa un 3890 més 
de dones que d'homes a l'atur. Per tant, ara hi ha moltes més dones i homes a l'atur, 
però proporcionalment l'atur ha pujat més per als homes que per a les dones. Par- 
tint d'aquesta idea, si mirem com ha augmentat l'atur registrat comparant dades del 
maig del 2019 amb l'abril del 2020, veiem com l'atur per a les dones ha augmentat 
un 249 i, per als homes, un 3996. Així doncs, ha augmentat moltíssim tant per a 
homes com per a dones, però l'augment és més notable entre ells que entre elles. 
Això significa que s'està produint el mateix fenomen que va tenir lloc amb la crisi 
econòmica del 2008: la igualtat negativa, que precaritza tota la classe treballado- 
ra, i equipara els homes a les males condicions laborals que tradicionalment han 
tingut les dones. 


Persones a l'atur als Paisos Catalans 


La Dn 


https:/Avun.sepe.es/HomeSepe/que-es-el-sepe/estadisticas/datos-avance/datos.htmi 


A més, la pandèmia sanitària ha comportat molts canvis en tots els treballs de re- 
producció social. Les cures estan recaient més que mai sobre les llars i, en paraules 
d'Amaia Pérez Orozco, les llars són institucions econòmiques profundament des- 
iguals pel que fa a gènere. Enmig d'aquesta pandèmia, les dones estan assumint les 
cures en major grau que els homes i, a més, estan flexibilitzant les seves condicions 
laborals per poder fer-ho. Els estudis realitzats també demostren que les dones que 
treballen des de casa i tenen fills/es tenen nivells més alt d'estrès que els homes, 


ja que està recaient sobretot en elles el seguiment escolar de les criatures. De fet, 
en un estudi de Lídia Farré i Libertad Gonzàlez titulat Qui s'encarrega de les tasques 
domèstiques durant el confinament2 Covid-19, mercat de treballi ús del temps a la llar, 
les autores mostren com, efectivament, aquesta pandèmia sanitària ha modificat el 
repartiment de les tasques de la llar. Els homes dediquen més hores a algunes tas- 
ques com neteja, menjar o educació dels fills/es. Però aquest augment no és propor- 
cional a l'augment de treball que s'ha generat a les llars arran de la pandèmia i, per 
tant, les dones presenten una càrrega de treball superior als homes. Concretament, 
els homes estan dedicant un 309, del seu temps a tasques de reproducció social 
no remunerades, i les dones un 5696. Tot plegat provoca una clara sobrecàrrega de 
treball i una pobresa de temps entre les dones. 


Aquesta sobrecàrrega només fa que agreujar una situació de desigualtat que per- 
sisteix al llarg del temps. Als Paisos Catalans, el 89,859, de les excedències laborals 
per tenir cura de familiars durant el 2019 les van agafar dones. Del total de persones 
inactives al mercat laboral per realitzar tasques de la llar, el 87,9090 són dones. I 
és que, segons la darrera Enquesta de l'ús del temps (2009-2010), les dones fan el 
63,649h de les tasques de la llar i la família. Hi dediquen 4 hores 21 minuts de mitjana 
cada dia, cosa que representa gairebé el 209, del temps que té un dia i gairebé dues 
hores més cada dia del temps que hi dediquen els homes. 


Tot això té consequències en la qualitat de vida de les dones, però, especialment, les 
fa més dependents i vulnerables econòmicament. Aquest repartiment desigual de 
taques a la llar té consequències directes al mercat laboral: del total de persones 
treballadores a temps complet, prop del 4294 són dones, mentre que les dones re- 
presenten més del 7096 de les treballadores a temps parcial. Una feina remunerada 
parcial, per poder combinar-la amb les tasques reproductives no remunerades té 
com a consequència salaris i pensions més baixos per a les dones. 


Així doncs, aquesta pandèmia ha comportat un aprofundiment de la desigualtat en 
els usos del temps a les llars, fet que tindrà greus consequències per a la sostenibi- 
litat econòmica de les dones de classe treballadora. 


Per últim, cal no perdre de vista que un col-lectiu molt exposat a la Covid-19 són to- 
tes les dones que treballen en les tasques de reproducció social de manera remune- 
rada o no. El 6596 de les persones que treballen a primera línia de la pandèmia són 
dones. El diferencial de contagis de gènere, després de 3 mesos d'estat d'alarma, ha 
estat de més del 1796: fins al 17 de juny hi ha hagut 15.909 dones més que han donat 
positiu de Covid-19 que homes. Aquest fet s'explica perquè les dones són qui ocupa 
iament els serveis essencials i qui ha treballat en pitjors condicions de 
protecció, per exemple, a les residències de gent gran. Alhora, amb tota probabilitat 
també són les dones les qui estan tenint cura dels familiars malalts per Covid-19 
dins les llars. 


Per tot plegat, és evident que no tan sols ens estem enfrontant a una crisi sani- 
tària, sinó que som davant d'una crisi econòmica i de cures que és sistèmica. Les 
violències masclistes són inherents al sistema capitalista patriarcal: aquest sistema 
necessita, per al seu propi funcionament, les desigualtats de gènere sobre les quals 
s'assenta la violència. Aquest sistema no se sostindria sense uns rols de gènere 
que fomenten unes identitats masculines agressores. No se sostindria sense tot el 
treball de reproducció social que duen a terme principalment les dones, i majori- 


tàriament sense ser remunerat. L'acumulació i el benefici capitalista no s'engreixa 
si no és a expenses de la precarietat i la pobresa de la gran part de la població tre- 
balladora. 


Així doncs, només si posem fi a aquest sistema capitalista i patriarcal posarem fi a 
totes les violències que patim les dones. Estem davant d'un moment idoni per can- 
viar de marc i començar a pensar en un sistema econòmic i social més socialista i 
més feminista, que s'orienti al benestar de les persones i que posi al centre allò més 
important, que no és ni més ni menys que la vida. Perquè ens volem vives i ens volem 
amb una vida digna. 


El Real Decreto 463/2020, de 14 de marzo, por el que se declara el estado de alarma para la gestión de la situación 
de crisis sanitaria ocasionada por el COVID-19: https://uvboe.es/buscar/doc phptid-BOE-A-2020-3692 


El per a les qui treballen en el Sistema Especial d'Empleades de la Llar, de la Seguretat Social, s'ha previst us subsidi especial, 

que, tal com s'exposa des del Col-lectiu Ronda, presenta moltes mancances: 

hitos:/Avun cronda.coop/coronavirus/Actualitat/Treballadores-de-la-Llar-subsidi-especialèutm sourcesComunicacionst- 
4C29687lectiurRondal ampaigns37f -EMAI PAIGN 20: mediumsemall 

termsO. 99f3d0bf8b-37151f3b22-83961231 


endavant Ét 


organització socialista d'alliberament nacional 


